
MARIJAMPOLĖS APSKRITIES
MOKINIŲ PATRIOTINIO PLAKATO KONKURSO
„PLIETINIS PASIPRIEŠINIMAS: VAKAR, ŠIANDIEN IR RYTOJ“
skiriamo Lietuvos Steigiamojo Seimo nario, 
karininko Antano Matulaičio (1895–1920) atminimui


I. BENDROSIOS NUOSTATOS

1. Marijampolės apskrities mokinių plakatų konkurso ,,Pilietinis pasipriešinimas: vakar, šiandien ir rytoj“ nuostatai reglamentuoja Marijampolės apskrities mokinių  plakatų konkurso ,,Pilietinis pasipriešinimas: vakar, šiandien ir rytoj“ (toliau – Konkursas) organizavimo tvarką, reikalavimus, darbų pateikimo Konkursui, vertinimo, dalyvių skatinimo tvarką ir kitą su Konkurso organizavimu susijusią veiklą.
2. Konkursas yra skirtas Lietuvos Steigiamojo Seimo nario A. Matulaičio atminimui ir Lietuvos nepriklausomybės kovų istorijos įprasminimui. Konkurso kriterijus atitinkantys dalyvių sukurti plakatai gali būti  eksponuojami virtualioje ir viešose erdvėse,  renginiuose ir leidiniuose. 
3. Konkurso organizatoriai – Marijampolės M. Lukšienės švietimo centras, Lietuvos Respublikos Seimo nario Andriaus Vyšniausko biuras, bendradarbiaujant  su Lietuvos Respublikos Seimo kanceliarijos Parlamentarizmo istorinės atminties skyriumi. 

II. KONKURSO TIKSLAI IR UŽDAVINIAI

4. Konkurso tikslai – skatinti jaunimą domėtis Lietuvos laisvės kovų istorija, ugdyti pilietiškumą, puoselėti tautinius jausmus ir istorinę atmintį, skatinti kūrybiškai pažvelgti į istorinius įvykius, formuoti ir perteikti savitą jų vertinimą meninėmis formomis.
5. Konkurso uždaviniai:
5.1. ugdyti gebėjimus perteikti ir interpretuoti meninėmis formomis Lietuvos laisvės kovų istoriją;
5.2. stiprinti pilietinį tapatumą ir skatinti kūrybiškai pažvelgti į istorinius įvykius;
5.3. ugdyti kritinį mąstymą, kūrybiškumą ir meninius gebėjimus.

III. KONKURSO ORGANIZAVIMAS

6. Konkurse gali dalyvauti Lietuvos Respublikos bendrojo ugdymo mokyklų, profesinių mokymo įstaigų 9-12 klasių  moksleiviai ir studentai. 
8. Konkurso dalyviai plakato failą ir užpildytą  plakatų konkurso „Pilietinis pasipriešinimas: vakar, šiandien ir rytoj“ dalyvio anketą (priedas) atsiunčia istorija230@gmail.com iki 2022 m. lapkričio 15 d. Užpildyta dalyvio anketa pateikiama kartu su plakatu. Jei darbas yra atliktas keleto dalyvių, dalyvio anketą kiekvienas iš jų užpildo atskirai.
9. Techniniai reikalavimai plakato failui: tinkamas spausdinimui A3 formatu, rezoliucija ne mažiau kaip 300 dpi, formatas JPG arba PDF (failo dydis nuo 10 iki 30 MB).
10. Plakato tema turi atitikti 1918–1991 m. Lietuvos istorijos laikotarpį. Siūlomos temos (sąrašas yra rekomendacinio pobūdžio): ,,Tautos kovos dėl nepriklausomybės atgavimo“, „Kovotojų už Lietuvos laisvę įkvėpti“, ,Sąjūdžio veikla ir politiniai siekiai“, „Lietuvos nepriklausomybės atkūrimas“, „1991 m. sausio mėnesio įvykiai“, „SSRS pastangos užgniaužti nepriklausomybę“, „Lietuva NATO narė“, „Ukrainos laisvė, tai Lietuvos ir Europos laisvė“.
11. Plakatai neatitinkantys techninių reikalavimų,  konkurso temos, ar pateikti be dalyvio, anketos nevertinami. 
12. Konkurso organizatoriai sudaro vertinimo komisiją iš konkurso organizatorių ir partnerių atstovų. Vertinimo komisija iki 2022 m. lapkričio 18 d. įvertina darbus ir atrenka laimėtojus. Nugalėtojų ir dalyvių apdovanojimo renginys 2022 m. lapkričio 21 d.
13. Vertinimo komisija, atsižvelgusi į vertinimo kriterijus, skiria pirmąsias, antrąsias, trečiąsias vietas. 
14. Trijų pirmųjų vietų laimėtojai apdovanojami konkurso diplomais ir specialiais prizais.
15. Konkurso dalyviai apdovanojami padėkos raštais.
16. Konkurso dalyvių darbų vadovai apdovanojami padėkos raštais.

IV. KONKURSO PLAKATŲ VERTINIMO KRITERIJAI

17. Vertinant plakatą atsižvelgiama į šiuos kriterijus:
17.1. plakato atitiktis konkurso nuostatams ir tematikai;
17.2. meninio darbo kokybė;
17.3. originalumas ir įtaigumas;
17.4. aktualumas ir perduodamos žinios aiškumas;
17.5. meninės formos pasirinkimo ir turinio atitikimas;
17.6. plakato forma, leidžianti jį  eksponuoti ir pristatyti viešojoje erdvėje.

V. BAIGIAMOSIOS NUOSTATOS

18. Pateikdami darbus, konkurso dalyviai visam autorių teisių apsaugos laikotarpiui neatlygintinai suteikia konkurso organizatoriams neišimtines teises atgaminti, išleisti, viešai skelbti, platinti konkursui pateiktus darbus ar jų dalis Lietuvoje ar užsienyje.
19. Autoriai turi teisę pateikti tokius darbus, į kuriuos turi autoriaus teises ir kurie sukurti nepažeidžiant trečiųjų asmenų teisių, o konkursą organizuojanti institucija neprisiima atsakomybės už autorių teisių pažeidimus pateiktuose darbuose.
20. Atsiųsti darbai  saugomi Marijampolės M. Lukšienės švietimo centre.
21. Konkursas finansuojamas organizatorių lėšomis. 

